Amanda Pilke

Amanda Pilke (s. 2. toukokuuta 1990 Tammisaari) on suomalainen näyttelijä.

Elämä

Pilkkeestä tuli näyttelijä 11-vuotiaana, kun hänet valittiin Helmiä ja sikoja -elokuvan (2003) Saaran rooliin 400 tytön joukosta. Tenavatähdeksi tähtäävän Saaran rooli oli yksi elokuvan pääosista. Elokuva nousi koko vuoden kolmanneksi katsotuimmaksi kotimaiseksi elokuvaksi.

Pilke esiintyi Jonnan roolissa Karjalan kunnailla -televisiosarjassa, joka alkoi marraskuussa 2007 Yle TV2:ssa. Aleksi Mäkelän Älä unta nää -televisioelokuvassa hän oli yhdessä pääosista, kuten myös Dome Karukosken Kielletty hedelmä -elokuvassa. Pilke voitti osastaan Kielletyssä hedelmässä parhaan naissivuosan Jussi-palkinnon vuonna 2010.

2010-luvun alussa Pilke sairastui ortoreksiaan. Aku Louhimiehen ohjaamassa synkässä Vuosaari-elokuvassa (2012) Pilke näytteli vaativan roolin, johon kuului seksikohtauksia. Pilkkeen mukaan Louhimiehen ohjauksessa oli vaikeaa pysyä tasapainossa ja kokea luottamusta. Pilkkeen mukaan ohjaaja uteli näyttelijältä henkilökohtaisia tietoja ja käytti niitä sitten näyttelijää vastaan. Louhimiehen muissa elokuvissa esiintyneet näyttelijät ovat kertoneet, että Louhimiehen pyrkimyksenä on rikkoa naisnäyttelijöiden itsetunto. Antti J. Jokisen Puhdistus-elokuvassa (2012) Pilkkeellä oli rankka rooli venäläismafian seksiorjana. Pilkkeen mukaan yhteistyö Jokisen kanssa toimi saumattomasti, mutta Vuosaaren ja Puhdistuksen roolit yhdessä olivat hänelle voimakas kokemus. Niiden jälkeen hän oli henkisesti lopussa. Hän kieltäytyi uusista näyttelijärooleista. Sen sijaan hän työskenteli muun muassa päiväkodissa, ekokaupassa, kahvilassa, kasvisravintolassa, tehtaassa ja siivoojan tehtävissä. Kymmenen vuoden tauon jälkeen hän palasi näyttelijän töihin Rosvopankki-sarjassa.

Yksityiselämä

Vuonna 2013 Pilke tapasi tulevan miehensä ja meni avioon samana vuonna. Heillä on kaksi lasta. He asuvat Varsinais-Suomessa ja harjoittavat buddhalaisuutta.

 Filmografia 
 Vuosi Sarja tai elokuva Rooli Tyyppi 2003  Amanda  Amanda Pilke  Dokumentti Helmiä ja sikoja  Saara Mäkinen  Elokuva 2007–2012  Karjalan kunnailla  Jonna Sahioja Tv-sarja 2007  Kotikatu  Tini  2008  Älä unta nää  Heli  Tv-elokuva 2009  Kielletty hedelmä  Maria  Elokuva Voimala Amanda Pilke Tv-sarja Ne Salmiset   Ei kenenkään maa  Blondi  Lyhytelokuva 2010  Matkalla jossain Suomessa  Amanda Pilke  Dokumentti 2010–2011  Virta  Janina Virta  Tv-sarja 2011  Maailman parantaja  Jessi  Minisarja 2012  Näin me se tehtiin: Vuosaari  Amanda Pilke  Dokumentti Vuosaari  Milla Elokuva Puhdistus  Zara   2018  Syke  Tuija Peltonen Tv-sarja 2020  Pohjolan laki  Rinna Hämäläinen  2021  Modernit miehet  Roosa  2023RosvopankkiSalla Nurminen 

 Lähteet 

 Aiheesta muualla 





Luokka:Suomalaiset elokuvanäyttelijät
Luokka:Vuonna 1990 syntyneet
Luokka:Elävät henkilöt
Luokka:Jussi-palkinnon saajat